CELEX: C2005/281/28
Language: fi
Date: 2005-11-12 00:00:00
Title: Asia C-360/05: Euroopan yhteisöjen komission 23.9.2005 Italian tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/14
            
         Euroopan yhteisöjen komission 23.9.2005 Italian tasavaltaa vastaan nostama kanne
   (Asia C-360/05)
   (2005/C 281/28)
   Oikeudenkäyntikieli: italia
   Euroopan yhteisöjen komissio on nostanut 23.9.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat K. Gross ja M. Velardo.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (1) 28 artiklan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja koska se ei ole ilmoittanut näistä toimenpiteistä komissiolle;
            
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Neuvoston direktiivin 2003/96/EY tavoitteena on energiatuotteiden ja sähkön verotusta koskevan yhteisön kehyksen uudistaminen. Sen 28 artiklan 1 kohdassa säädetään seuraavaa:
   ”Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2003. Niiden on ilmoitettava tästä komissiolle viipymättä.”
   Italian valtio ei ole toteuttanut edellä mainitun artiklan 1 kohdassa säädettyjä toimia, se ei ole ilmoittanut niistä komissiolle, eikä se ole toimittanut muita seikkoja, joiden perusteella voitaisiin katsoa, että tarvittavat säännökset olisi annettu. Näiden seikkojen perusteella on katsottava, että Italian valtio ei ole noudattanut sille kyseisen säännöksen mukaan kuuluvia velvoitteita.
   
      (1)  EUVL L 283, 31.10.2003, s. 51.